A Pápai Református Kollégium „Tánc-Lánc” Alapfokú Művészeti Iskolában folyó pedagógiai munka eredményességének értékelése, az intézmény Pedagógiai Programjában meghatározott feladatok alapján a 2019-2020. tanévben.

A református szellemű nevelésben mindig fontos szerepe volt a közösségépítésnek, azoknak a tevékenységeknek, amelyeken keresztül az ember a mindennapokban a magyar kultúra, művészet segítségével megtapasztalhatja mindazt a csodát, amivel az embert megajándékozta. A magyar népi kultúrát át meg átszőtte az Örökkévaló Isten tisztelete, Krisztus szeretete, így az Alapfokú Művészeti Iskola is az evangélium hirdetésének eszköze. Az iskola profiljában, a néptánc a meghatározó.

2019 őszén az intézmény, az előző félévben birtokba vett felújított központi épületében, a Pápa belvárosában, a Március 15. tér 5- szám alatt kezdete meg a munkát Ez az épület a művészeti oktatás igényei szerint lett kialakítva.

20 Csoportban, több településen kezdődött meg az nevelő-oktató munka. (Pápa, Nagyalásony, Gyarmat, Nemesgörzsöny, Vaszar, Lovászpatona, Ásványráró.) Örömünkre szolgál, hogy a nemesgörzsönyi Varga Gyula Református Iskola is újra működő telephelye az iskolánknak.

Az iskola élete a szokott rendben, keretek között indult, bemutató órák a pápai és pápa környéki iskolákban, különböző szereplések. A második félév is elkezdődött, készültek a diákok a különböző versenyekre…. És akkor egy – ez idáig leképzelhetetlen fordulat következett: A COVID 19 világjárvány, aminek következtében március 16-n megszűnt a jelenléti oktatás, és a diákokkal való foglalkozás, munka a digitális térbe került át.

Első hallásra, igazi fából vaskarika helyzet következett, néptáncot tanítani digitális felületen, személyes találkozás nélkül. Erre az első hallásra lehetetlen feladatra vállalkozott a Tán-Lánc Művészeti Alapiskola vezetősége és munkatársai. Gyorsan, rövid idő alatt felmérték lehetőségeiket és nekiláttak, az ember feletti munkának. Feltérképezték a digitális távoktatás támogatásának lehetőségei - google drive, Classroom, Redmenta, Edmodo, Microsoft Teams, saját készítésű táncvideók, online tananyagok, játékok születtek. A facebook csoportokat aktualizálták, rendszerezték, hogy a személyes kapcsolatot se veszítsék el a szülőkkel.

Kitartó, szorgalmas munkájuknak köszönhetően a Tánc-Lánc Művészeti Alapiskola életben maradt egy olyan váratlan helyzetben, ahol – emberileg szólva - nem sok esély volt.

Ez a váratlan, lehetetlen helyzet nem csak a személyes oktatásban okozott nagy kiesést, hanem a néptánc esetében oly fontos fellépések, versenyek is elmaradtak.

A tanév végére a járvány helyzet enyhült, de a fenyegetés nem szűnt meg. Az életben maradás, és a diákok iránti elkötelezettségből fakadóan a 2020. nyári időszakban három napközis tábor megtartását is vállalta az intézmény a járványügyi előírások szigorú betartásával.

A Dunántúli Református Egyházkerület vezetése és közössége, hálát adva Isten gondviselő szeretetéért, ezen a fórumon is szeretné megköszönni és nagyra becsülését kifejezni Pápai Református Kollégium Tánc-Lánc Művészeti Isten Alapiskola vezetésének, tanárainak, munkatárainak, szülőknek és diákoknak, aki ebben a rendkívüli helyzetben hűségesen végezték a rájuk bízott szolgálatot.

Pápa, 2020. augusztus 28.

Dunántúli Református Egyházkerület